রমযানে ঐতিহাসিক ঘটনাবলি : বিশ্বনবী হজরত মুহাম্মদ (সা.)-এর জীবদ্দশায় ও রমজান মাসে বিভিন্ন অবিস্মরণীয় ঘটনাবলি সংঘটিত হয়। তার মধ্য থেকে কয়েকটি ঘটনার আলোকপাত করা হলো। এক. নবুওয়তের প্রথম বছর রমজান মাসে হেরা গুহায় পবিত্র কুরআন শরীফ অবতীর্ণ হয়। দুই. নবুওয়তের ষষ্ঠ বছর রমজান মাসে হজরত উমর (রা.) এবং হজরত হামজা (রা.) ইসলাম ধর্ম গ্রহণ করেন। তিন. নবুওয়তের দশম বছর রমজান মাসে রাসূল (সা:)-এর চাচা আবু তালিব এবং হযরত খাদিজা (রা.) ইন্তেকাল করেন। চার. দ্বিতীয় হিজরির ১৭ রমজানুল মুবারকে ইসলামের প্রথম জিহাদ ঐতিহাসিক ‘গাজওয়ায়ে বদর’ সংঘটিত হয়। পাঁচ. পঞ্চম হিজরির রমজান মাসে খন্দকের যুদ্ধ হয়। ছয়. অষ্টম হিজরির ১০ রমজান জুমার দিনে মক্কা বিজয় হয়। সাত. অষ্টম হিজরির ১৬ রমজান কিয়ামত পর্যন্ত সুদকে হারাম করা হয়। আট. নবম হিজরির রমজান মাসে তাবুকের যুদ্ধ সংঘটিত হয়। নয়. এগারো হিজরির রমজান মাসে ফাতিমা (রা:) ইন্তেকাল করেন। দশ. আটান্ন হিজরির মাহে রমজানে হজরত আয়েশা (রা:) ইন্তেকাল করেন।